Vandau kana Wandau idzinza revanhu vechiBhantu vakazvarwa muChipinge uye vanhu vedzinza rechiShona, vanoutaura mutauro unonzi Chindau. Zita rekuti Ndau rinobva mukukwazisa kwevanhu kwechinyakare "Ndau wee!" mukukwazisa uye mamwe maratidziro enharaunda. Vangoni pavakaona izvi, vakavadaidza kuti vanhu vechiNdau, iro zita pacharo rinoreva: ivhu nzvimbo kana nyika mumutauro wavo. Dzimwe pfungwa ndedzekuti zita iri rakatorwa kubva mumashoko echiNguni "Amading'indawo" zvinoreva kuti "avo vanotsvaga nzvimbo" sezvo izvi zviri izvo vaGaza Nguni vakavadaidza uye zita rakazoshanduka rikava Ndau. Izvi zvakakanganisa, nekuti Mandau wakange wachigara panzimbo yenyika kudhara, Manguni wakavawana vakatogara munzvimbo dzeZimbabwe neMozambiki muma1500. Iwo mapoka mashanu makuru emaNdau ndiwo: Magova; Mashanga; Vatomboti, Madanda neTeve. Vanhu vekare veNdau vakasangana nemaKhoisan (Makhoi neMasan vese) panguva yekutengeserana kwekutanga nemaArabhu kuShiriyandenga inozivikanwa seMapungubwe. Vakatengesa nemaArabhu na "Mpalu" "Njeti" uye "Vukotlo '' aya ndiwo machira matsvuku, machena uye eungu pamwe chete ne endarama. Mandau vanhu vaitengesa mishonga yechivanhu, masimba emweya, makanda emhuka nemapfupa. Vandau vekare vane hukama nerudzi rweKaranga, uye vakanga vatova kuMozambiki nedzimwe nzvimbo dzeZimbabwe kuma1500.